CELEX: 62015TB0082
Language: sl
Date: 2016-02-15 00:00:00
Title: Zadeva T-82/15: Sklep Splošnega sodišča z dne 15. februarja 2016 – InAccess Networks Integrated Systems/Komisija (Sedmi okvirni program Evropske skupnosti za raziskave, tehnološki razvoj in predstavitvene dejavnosti (2007 – 2013) — Sporazum o dodelitvi sredstev za projekt ATRACO — Opomini in sklepi iz dopisov — Delna ustavitev postopka — Pogodbena narava spora — Delna nedopustnost)

18.4.2016   
            
            
               SL
            
            
               Uradni list Evropske unije
            
            
               C 136/34
            
         Sklep Splošnega sodišča z dne 15. februarja 2016 – InAccess Networks Integrated Systems/Komisija
   (Zadeva T-82/15) (1)
   
   ((Sedmi okvirni program Evropske skupnosti za raziskave, tehnološki razvoj in predstavitvene dejavnosti (2007 – 2013) - Sporazum o dodelitvi sredstev za projekt ATRACO - Opomini in sklepi iz dopisov - Delna ustavitev postopka - Pogodbena narava spora - Delna nedopustnost))
   (2016/C 136/49)
   Jezik postopka: angleščina
   
      Stranki
   
   
      Tožeča stranka: InAccess Networks Integrated Systems – Applications Services for Telecommunication and Related Equipment Commercial and Industrial Co. SA (Maroussi, Grčija) (zastopniki: J. Grayston, solicitor, P. Gjørtler in G. Pandey, odvetnika)
   
      Tožena stranka: Evropska komisija (zastopnika: L. Di Paolo in J. Estrada de Solà, agenta)
   
      Predmet
   
   Predlog za razglasitev ničnosti sklepa Komisije iz dopisa z dne 11. decembra 2014, s katerim je Komisija potrdila zavrnitev financiranja stroškov, ki jih je priglasila tožeča stranka, sklepa Komisije iz opomina št. 3241211514 z dne 23. oktobra 2012 in sklepa Komisije iz dopisa z dne 7. decembra 2012, s katerim je tožeči stranki naložila vračilo sredstev prejetih sredstev in plačilo pavšalne odškodnine v višini 12 814,10 EUR.
   
      Izrek
   
   
               1.
            
            
               O predlogih, podanih zoper sklep Komisije iz dopisa z dne 7. oktobra 2012 in opomina z dne 23. oktobra 2012 ni več treba odločiti.
            
         
               2.
            
            
               V preostalem se tožba kot očitno nedopustna zavrže.
            
         
               3.
            
            
               Družbi InAccess Networks Integrated Systems – Applications Services for Telecommunication and Related Equipment Commercial and Industrial Co. SA se naloži plačilo stroškov.
            
         
      (1)  UL C 155, 11.5.2015.